-Prijedlog-

Na temelju članka 48. Zakona o predškolskom odgoju i obrazovanju («Narodne novine» br. 10/97, 107/07, 94/13, 98/19, 57/22, članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. Statuta Grada Sinja («Službeni glasnik Grada Sinja» br. 2/21) Gradsko vijeće Grada Sinja na svojoj --. sjednici održanoj dana --. -------- 2022. godine  donijelo je   
ODLUKU O IZMJENAMA I DOPUNAMA ODLUKE
O MJERILIMA I UVJETIMA SUDJELOVANJA KORISNIKA USLUGA U CIJENI PROGRAMA DJEČJIH VRTIĆA I JASLICA U VLASNIŠTVU GRADA SINJA
Članak 1.
U Odluci o mjerilima i uvjetima sudjelovanja korisnika usluga u cijeni programa dječjih vrtića i jaslica u vlasništvu Grada Sinja („Službeni glasnik Grada Sinja“ br. 11/09, 1/20), članak 6. mijenja se i glasi: 
„Roditelji/staratelji djece ostvaruju pravo na umanjenje ili oslobađanje od sudjelovanja u cijeni programa kako slijedi:
1.) Od obveze plaćanja programa predškolskog odgoja za godinu koja prethodi polasku u  školu, korisnici subvencije oslobađaju se u cijelosti za:

- dijete bez oba roditelja,

- dijete čiji je roditelj (skrbnik, udomitelj) korisnik ZMN Centra za socijalnu skrb,

- dijete čiji roditelj koristi pravo na dopust za njegu djeteta po članku 23. Zakona o rodiljnim

   i roditeljskim potporama (N.N. 85/08, 110/08, 34/11, 54/13, 152/14, 59/17, 37/20),
    odnosno dijete s teškoćama (na temelju nalaza i mišljenja Zavoda za vještačenje, 
    profesionalnu rehabilitaciju i zapošljavanje osoba s invaliditetom ili Rješenja Centra za
     socijalnu skrb).

 -  dijete HRVI sa 100 % stupnjem tjelesnog oštećenja.
2.) Cijena programa predškolskog odgoja umanjuje se 30% za: 

- dijete samohranog roditelja, 

- dijete HRVI iz Domovinskog rata sa stupnjem tjelesnog oštećenja do uključujući 50%.

3.) Cijena programa predškolskog odgoja umanjuje se 50% za:

- dijete HRVI iz Domovinskog rata sa 60% ili višim stupnjem tjelesnog oštećenja 

- dijete MVI ili civilnog invalida sa 80% ili višim stupnjem tjelesnog oštećenja

- dijete s teškoćama (na temelju nalaza i mišljenja Zavoda za vještačenje, profesionalnu

   rehabilitaciju i zapošljavanje osoba s invaliditetom ili Rješenja Centra za socijalnu skrb),

 4.) Za drugo i svako slijedeće istovremeno upisano dijete iz iste obitelji program predškolskog odgoja je besplatan.
5.) Za dijete čija su oba roditelja civilni invalidi sa 100% stupnjem tjelesnog oštećenja program predškolskog odgoja je besplatan.“
Članak 2.
U Odluci o mjerilima i uvjetima sudjelovanja korisnika usluga u cijeni programa dječjih vrtića i jaslica u vlasništvu Grada Sinja, članak 7. mijenja se i glasi:

„Pravo na olakšice navedene u članku 6. ove Odluke utvrđuje Ured Grada Grada Sinja na temelju ove Odluke i Odluke o socijalnoj skrbi Grada Sinja.“
Članak 3.
U Odluci o mjerilima i uvjetima sudjelovanja korisnika usluga u cijeni programa dječjih vrtića i jaslica u vlasništvu Grada Sinja, u članku 9. dodaje se novi stavak 3. koji glasi:

„Grad će, za tu djecu, Vrtiću nadoknaditi razliku do iznosa pune cijene programa.“
Članak 4.
Ova Odluka stupa na snagu osmog dana od dana objave u «Službenom glasniku» Grada Sinja.
Gradsko vijeće Grada Sinja

Sinj, --. ------- 2022.god

